b"\n_START_ARTICLE_\nVaixell de c\xc3\xa0rrega a granel\n_START_PARAGRAPH_\nUn vaixell de c\xc3\xa0rrega a granel o bulk-carrier  \xc3\xa9s un vaixell que es dedica al transport de c\xc3\xa0rregues seques a granel. Sol tractar-se d'un vaixell mercant de grans dimensions (fins a 200.000 TPM), superant en alguns casos els 300 m d'eslora, i que normalment navega a baixa velocitat._NEWLINE_ _NEWLINE_Aquests vaixells de transport de c\xc3\xa0rrega s\xc3\xb2lida a granel s\xc3\xb3n f\xc3\xa0cilment identificables per tenir una \xc3\xbanica coberta correguda amb diverses escotilles (normalment en nombre imparell) i unes guies a un o ambd\xc3\xb3s costats per on corren la tapa o tapes de les escotilles._NEWLINE_Els bulk-carriers tipus Panamax, com la resta de fam\xc3\xadlies d'aquest tipus de vaixells, tenen la mida m\xc3\xa0xima permesa per passar pel canal de Panam\xc3\xa0, amb una s\xc3\xa8rie de limitacions de calat i m\xc3\xa0niga, el que equival a 60/70.000 tones de pes mort._NEWLINE_Poden transportar cereals, minerals o c\xc3\xa0rregues mixtes ( oil/bulk/ore carrier ) (c\xc3\xa0rregues seques i cru). En el cas del transport de c\xc3\xa0rregues pesants, els seus cellers estan refor\xc3\xa7ades per a resistir cops._NEWLINE_Els cimenters i aluminers s\xc3\xb3n tipus especials de  bulk carriers , ja que estan molt especialitzats. Solen ser petits (6.000 TPM) i tenen mitjans propis de c\xc3\xa0rrega i desc\xc3\xa0rrega mitjan\xc3\xa7ant canonades per mitjans pneum\xc3\xa0tics."